Boletus rhodopurpureus

Un bolè fré: ël Boletus rhodopurpureus 

 Descrission 
Capel fin a 15 cm, globos peui a mesa sfera o bombà, sliss peui sech, da feltrà a plà, motobin bolà o rugos a l'inissi, ëd color fondamentalment reusa antich caraterìstich, peui mës-cià ëd giaunastr, giàun, rossastr, vinos, e a la fin gris oliva monet o viòla spòrch. Tùboj frastajà, giàun viv, a ven-o bleu. Përtus fin, giàun dorà o pì tipicament da ross groson a sangh, a ven-o motobin bleu. Gamba àuta fin a 12 cm e larga fin a 7 cm, gorëgna, a eliss peui silìndrica-clavà, da giàun motobin viv a groson o rossastr vinos al pé, coatà da un fin retìcol dël midem color o ross viv. Carn consistenta, motobin pòch ëspëssa, giàun òr, a ven sùbit bleu nèir al taj, peui vinosa. Savor doss. Odor débol.

 Ambient 
A chërs sota latifeuje, dzortut sota la rol o ant le bordure.

 Comestibilità 

Velenos.

 Arferiment bibliogràfich për chi a veul fé dj'arserche pì ancreuse 
Boletus rhodopurpureus Smotlacha
[= Boletus purpureus ss. Auct.; B. torosus ss. Auct.]

Categorìa:Bolè fré
Categorìa:Boletus